**Komárom Város Önkormányzata Képviselő-testülete**

**…../2020.(….) önkormányzati rendelete**

**a Komáromi Építési Szabályzatról szóló**

**3/2010. (II.19.) önkormányzati rendelet** **módosításáról**

(TERVEZET)

Komárom Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011.évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményeiről szóló a 314/2012. (XI.8.) Korm. rendelet 42/A. § (4) bekezdésében meghatározott feladatkörében eljáró Komárom-Esztergom Megyei Kormányhivatal Állami Főépítész, és Komárom Város Önkormányzat Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017. (X.6.) önkormányzati rendelet szerinti partnerek véleményének kikérésével a következőket rendeli el:

1.§ Komárom Város Önkormányzat Képviselő-testületének a Komáromi Helyi Építési Szabályzatról szóló 3/2010. (II.19.) önkormányzati rendeletének 3.1.2. KÉSZ Mellékletek 3. mellékletében szereplő Szabályozási terv 74-313-11 V.9\_M9 és 74-313-12 V.11\_M7\_8 számú szelvényei módosulnak e rendelet 1. mellékletében szereplő, a módosítás területi hatálya jelkulccsal jelölt területre vonatkozó SZT/M31 fedvénytervvel.

2.§ Komárom Város Önkormányzat Képviselő-testületének a Komáromi Helyi Építési Szabályzatról szóló 3/2010. (II.19.) önkormányzati rendeletének 3.1.2. KÉSZ Mellékletek 3. melléklet kiegészül az SZT/M31 fedvénytervvel.

3.§Komárom Város Önkormányzat Képviselő-testületének a Komáromi Helyi Építési Szabályzatról szóló 3/2010. (II.19.) önkormányzati rendeletének 3.1.2 KÉSZ Mellékletek 5. melléklete az alábbi sorokkal egészül ki:

|  |  |
| --- | --- |
| **Övezet jele** | **Előírás** |
| 134 | a) Új épület elhelyezése esetén az épület közterület felőli homlokvonala  aa) igazodjon a kialakult állapothoz, azaz a szomszédos két-két beépített telken álló épületek homlokvonala közé essen,  ab) saroktelek esetén igazodjon a csatlakozó utcák épületeinek vonatkozó homlokvonalához;  b) Amennyiben az épület a) pont szerinti közterület felőli homlokvonala nem határozható meg, az előkert mérete 5,0 m.  c) Az építési helyen kívül eső meglévő épület, épületrész átalakítható, felújítható, korszerűsíthető, bővítése azonban csak a már beépített kontúron belül vagy az építési helyen belül megengedett. |

4.§Ez a rendelet 2020. november …-én lép hatályba, és 2020. november …-án hatályát veszti.

Nagyné Varga Judit dr. Molnár Attila

aljegyző polgármester